Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 587/12/3304	Nové Mesto nad Váhom, 22.7.2014
EEČ : 2-24-44-2014

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: Občianske združenie XXXXX, so sídlom XXXXX č. XXXXX, IČO: XXXXX  
c.	Suma odovzdaná štátu na peňažnú pomoc obetiam trestnej činnosti: 50,00 € 
d.   Vykonané iné opatrenia k náhrade škody v zmysle § 220 ods. 1 písm. a) Trestného poriadku: výsadba 3ks listnatých drevín (buk, dub, agát alebo čerešňa), 2ks šípkového kra, 3ks okrasných krov (bez) na pozemku obce XXXXX, par. číslo XXXXX, v areály cintorínu, s minimálnou výškou drevín 150 cm, čistenie pozemku amfiteátra pod vrchom XXXXX, spočívajúce v odstránení náletových drevín z parkoviska, z prístupových ciest o dĺžke 4,9 km a v samotnom areály amfiteátra, odstránenie nelegálnej skládky odpadu v lokalite XXXXX, v lokalite XXXXX a v lokalite XXXXX v celkovej rozlohe 3 áre.   

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom XXXXX pod spisovou značkou ORP-490/ST-NM-2012.
	Trestné konanie je vedené na tom skutkovom základe, že XXXXX, XXXXX, IČO: XXXXX, v období od 19.01.2012 do 02.02.2012 vykonal neadekvátny orez listnatých drevín rastúcich na obecnom cintoríne v obci XXXXX, t. j. na území s prvým stupňom ochrany, a to lipu (Tilia platyphyllos) s obvodom kmeňa vo výške 1,3 m 3,84 m, nachádzajúcu sa na miestnom cintoríne, prvý strom vpravo od vchodu, vo výške ekologickej škody 1.998 EUR, javor (Acer campestre) s obvodom kmeňa vo výške 1,3 m 1,94 m, nachádzajúci sa na miestnom cintoríne, druhý strom vpravo od vchodu, vo výške ekologickej škody 1.183,03 EUR, lipu (Tilia platyphyllos) s obvodom kmeňa vo výške 1,3 m 3,09 m, nachádzajúcu sa na miestnom cintoríne, štvrtý strom vľavo od vchodu, vo výške ekologickej škody 1.682,53 EUR, lipu (Tilia platyphyllos) s obvodom kmeňa vo výške 1,3 m 2.91 m, nachádzajúcu sa na miestnom cintoríne, prvý strom vpravo od vchodu, vo výške ekologickej škody 1.682,53 EUR, lipu (Tilia platyphyllos) s obvodom kmeňa vo výške 1,3 m 2,99 m, nachádzajúcu sa na miestnom cintoríne, druhý strom vpravo od vchodu, vo výške ekologickej škody 1.682,53 EUR, javor (Acer campestre) s obvodom kmeňa vo výške 1,3 m 2,96 m, nachádzajúci sa na miestnom cintoríne, vpravo v hornej časti, najbližšie hroby vo vzdialenosti viac ako 2 m, vo výške ekologickej škody 1.682,53 EUR, pagaštan (Aesculus hippocastanum) s obvodom kmeňa vo výške 1,3 m 1,44 m, nachádzajúci sa na miestnom cintoríne, vpravo v hornej časti, vo výške ekologickej škody 557,65 EUR, lipu (Tilia platyphyllos) s obvodom kmeňa vo výške 1,3 m 3,53 m, nachádzajúcu sa na miestnom cintoríne, pri bočnom chodníku, bližšie k domu smútku, vo výške ekologickej škody 1.472,21 EUR, čím svojím konaním porušil normu STN 83 7010 Ochrana prírody, ošetrovanie, udržiavanie a ochrana stromovej vegetácie, ako aj § 47 ods. 1 zákona č. 543/2002 Z.z. o ochrane prírody a krajiny v znení neskorších predpisov, čím spôsobil ekologickú škodu neadekvátnym orezom uvedených drevín v celkovej škode vo výške 11.941,01 EUR. 

Odôvodnenie: 
	Proti obvinenému je vedené trestné stíhanie pre prečin porušovania ochrany rastlín a živočíchov podľa ustanovenia § 305 ods. 1 písm. c) Trestného zákona na skutkovom základe, ako je uvedené vyššie.

	Preskúmaním príslušného spisového materiálu som zistil, že v predmetnej veci sa koná o trestnom čine, pre ktorý zákon ustanovuje  trest odňatia slobody, ktorého horná hranica neprevyšuje 5 rokov.

	V prípravnom konaní bol vykonaný výsluch obvineného, svedka-poškodeného, výsluchy svedkov, boli zabezpečené listinné dôkazy, vykonaná ohliadka miesta činu, a taktiež boli zabezpečené správy o povesti obvineného spolu s odpisom registra trestov.

Z predloženého spisového materiálu vyplýva, že obvinený nebol v čase spáchania predmetného skutku uznaný vinným zo spáchania trestného činu, nespáchal ani žiaden priestupok, či iný správny delikt. 

 Obvinený a poškodený s takýmto spôsobom vybavenia veci vyslovili súhlas. Obvinený vyhlásil, že spáchal skutok, za ktorý je v tejto trestnej veci stíhaný, a toto vyhlásenie vykonal slobodne, vážne a určito.

Obvinený a poškodený uzavreli dňa 21.06.2013 pred probačným a mediačným úradníkom Okresného súdu XXXXX zmier, na základe ktorého sa obvinený zaviazal vykonať iné opatrenia k náhrade škody v zmysle § 220 ods. 1 písm. b) Trestného poriadku, tak ako sú uvedené vyššie. 

Peňažnú sumu určenú na všeobecne prospešné účely v celkovej výške 100 EUR, ktorú obvinený zaplatil na účet konkrétneho adresáta: Občianske združenie XXXXX, so sídlom XXXXX č. XXXXX, IČO: XXXXX, vo výške 50 EUR dňa 12.07.2013 a na účet tunajšej prokuratúry vo výške 50 EUR dňa 10.07.2013, považujem vzhľadom na závažnosť spáchaného trestného činu, dotknutý verejný záujem, osobné a majetkové pomery obvineného a jeho doterajší život za primeranú. 

XXXXX nie je obvinený z trestného činu, ktorým bola spôsobená smrť osoby, nie je voči nemu vedené trestné stíhanie pre korupciu, a ani trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti. 

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Matej Izakovič
prokurátor